Canal Extremadura Televisión

Canal Extremadura es un canal de televisión en abiertu español que furrula cumu la cadena de televisión púbrica de Estremaúra. Canal Extremadura Televisión es el nombri comercial la televisión autonómica d'Estremaura. Es propiedá dela Sociedá Púbrica de Televisión Extremeña, S.A.U., que a su vezi horma parti dela Corporación Extremeña de Meyos Audiovisualis (CEXMA) criá pola Lei 4/2000, mentis que la Socieá Pública de Televisión Estremeña, S.A.U. se crió el 27 marçu de 2005. Tantu Canal Extremadura Televisión i Canal Extremadura Radio, la emisora d'arradiu autonómica, pretenecin a la Corporación Extremeña de Medios Audiovisuales.

Dendi 2011 horma parti duna única sociedá, la Sociedá Púbrica de Radiodifusión i Televisión Extremeña SAU que agrupa a televisión i rádiu.

Endispués dun períodu d'emisión en pruebas encetau el 30 de noviembri de 2005, el 15 de febreru de 2006 arrancó la su primera fasi de programación Canal Extremadura TV - Bucle sinfín y primeras imágenes (2005 - 2006) | es-ES | https://www.youtube.com/watch?v=Wx76kT_XbmI | fechaacceso=2023-02-18 con nuevi oras d'emisión diaria, comprendías entre las 15:30 i las 00:30. El su primel enformativu, denominau Extremadura 20:30, s'estrenó el 7 juñu de 2006, con Rocío Gavira i Luis Daniel Martín comu presentaoris, i Carlos Benito comu "Ombri el Tiempu". La direcion d'enformativus corría dela manu d'Águeda Zarco. Arrancó las sus emisionis enas frecuencias analógicas que abía ocupau Canal Sur Estremaúra Frecuencias de emisión de Canal Sur Extremadura-rtva.es (Internet Archive) Frecuencias de emisión de Canal Extremadura-canalextremadura.es (Internet Archive) entre el 8 de setiembri de 2001 i el 28 de juñu de 2002. Polémico adiós de Canal Sur-El Periódico de Extremadura-31/12/2002

Las sus enstalacionis s'alcuentran en Méria, la capital autonómica, ondi amás de la su séi propia tien un centru de producion nel Centru Territorial de Televisión Española. Amás, cuenta con delegacionis en Caçris, Baajós, Praséncia, Villanueva la Serena i Mairil.

No forma parti dela FORTA (Federación d'Organismus de Rádiu i Televisión Autonómicus), inque firmaba alcuerdus pa ruchar conteníus exclusivus de dicha federación, cumu los partíus dela Champions League de 2009 a 2012.

En febreru de 2007 cria Extremadura TV, un canal enternacional dedicau ala promoción dela región reemitiendu el conteníu de produción propia de Canal Extremadura. Las sus emisionis pudun siguil-si por TDT ata 2011. El 31 de diciembri de 2011 cessó la su señal por satéliti n'Astra.

En 2014 enceta las sus emisionis a través de Hispasat Canal Extremadura SAT. En 2024, el su formatu d'emisión ena TDT passa a sel en alta definición, siendu assina delas primeras televisionis autonómicas de España en dal el saltu del SDTV al HDTV.

Es la prencipal caena de televisión desta comunidá autónoma, i s’emiti polas redes d'antena (analógica i degital) assina cumu pola red de cabli i por satéliti en toa Uropa. Meyu de dambas a dos cosas, emiti programas de cercanía, séries, variedais, enformación i retrasmiti angunas competicionis deportivas.

Es la eredera duna primera cadena de televisión regional, Canal Sur Estremaúra, emitía de forma d'ensayu dendi 2001 ata 2002.

 Estoria 

 Prencipius 

Diciembri de 2000: la Asamblea d'Estremaúra aprueva la criación dela Corporación Extremeña de Meyos Audiovisualis (CEXMA).

Mayu de 2001: PSOE i PP rompin el pautu pa elegil el consellu d'alministración, lo que jazi empossibri la su hormación, al sél mestel 43 deputaus.

Júliu de 2001: la Junta d'Estremaúra alcuerda cola Junta d'Andaluzia que Canal Sur emita en Estremaúra con desconexonis pa enformativus i programas regionalis baxu el nobri de Canal Sur Estremaúra.

8 de setiembri de 2001: coincidiendu col Día d'Estremaúra, enceta a emitil Canal Sur Estremaúra.

Juñu de 2002: Canal Sur Estremaúra para las sus emisionis pol ordin judicial.

 Alcuerdu final 

Abril de 2004: endispués de largas negociacionis, PSOE, PP i IU pautan que presentarán candidatus al consellu de CEXMA. El alcuerdu está a puntu de rompel-si, al escuallal la candidata d'IU.

Outubri de 2004: el consellu es elegíu. PSOE i IU encetan a negocial el nobri del briandán general.

29 de diciembri de 2004: el Parramentu estremeñu confirma a Gaspar García cumu briandán del enti púbricu.

 Puesta en marcha 

15 de febreru de 2006: encetan las emisionis de Canal Extremadura.

12 de febreru de 2007: encetan las retrasmisionis de Extremadura TV, la versión enternacional de Canal Extremadura.

30 de noviembri de 2005: encetan las emisionis de pruebas con un bucle sinfín. 

15 de febreru de 2006: encetan las emisionis regularis de Canal Extremadura alas 15:30 dela tardi.

12 de febreru de 2007: prencipian las retrasmisionis de Extremadura TV, la versión enternacional de Canal Extremadura, vía satéliti Astra encetiamenti i, más tardi, tamién cumu segundu canal nel multiplex autonómicu de TDT. Esta será una versión específica con pesqui ala «diáspora» estremeña nel restu de España i de Uropa. Tomandu la mayor parti delas emisionis de Canal Extremadura Televisión, dexa juera dela su parri-lla un ciertu númeru de programas polos qualis no á ganau los derechus de difusión juera de España (cinis, séries).

31 de diciembri de 2011: cesse definitivu dela emisión vía satéliti de Extremadura TV, la versión enternacional de Canal Extremadura.

20 de juñu de 2014: encetan las trasmisionis de Canal Extremadura SAT, canal enternacional dela televisión Extremeña. Emiti en abiertu vía satéliti Hispasat.

9 de mayu de 2018: encetan las trasmisionis de Canal Extremadura SAT nel satéliti Astra.

14 de juñu de 2020: Canal Extremadura lança la su apricación oficial pa vel los conteníus dela cadena tanto en diretu cumu ala carta, diseñá pa dispositivos iOS i Android. D'igual manera se lança la app delos servícius enformativus, Extremadura Noticias.

17 de hebreru de 2023: Canal Extremadura retrasmiti pola primera vezi los carnavalis estremeñus pola prataforma Twitch. Canal Extremadura se vuelve a vestir de carnaval | 2023-02-06 | Canal Extremadura | es

30 de noviembri de 2023: Canal Extremadura cumpri 18 años n'antena. Pa celebral la "mayoría d'eá" dela televisión estremeña, s'emiti un programa especial de Dos de tarde nel que se recuerdan programas mu diversus dela estoria dela casa. Assimesmu, tamién se reúnin nel prató angunus delos rostrus míticus i atualis dela cadena, cumu César Muñoz Lola Trigoso, Manu Pérez, Paco Vadillo o Agustín Bravo, entri sotrus.

15 de heneru de 2024: el canal, d'alcuerdu col Plan Téunicu Nacional dela Televisión Degital Terrestri, realizó la transición compreta dela emissión en definición estándar (SD) a alta definición (HD), ¿Qué tienes que hacer para ver Canal Extremadura en HD? Dudas y respuestas | 2024-01-15 | Canal Extremadura | es encetandu a Trasmitir exclusivamenti en HD i cumpliendu anticipadamenti cola fecha lindi del 14 de febreru de 2024. El Gobierno aprueba mantener hasta 2024 las emisiones de Televisión Digital Terrestre en definición estándar para que la ciudadanía tenga más tiempo para adaptar los aparatos | planderecuperacion.gob.es | es

31 d'outubri de 2024: se lança la apricación oficial de Canal Extremadura pa televisoris inteligentis con sistemas operativus Android TV i TvOS, contandu colas mismas huncionis que la versión móvil (recibil las señales de televisión i rádiu en diretu, assina cumu reproduzil conteníus d'audiu i vídeu ala carta).

 Diretores/as Generalis 

Gaspar García Moreno (2004-2011)

Beatriz Maesso Corral (2011-2015)

Carmen Santos Garaicoechea (2015-2017)

Urbano García Alonso (2017-2021)

Dámaso Castellote (2021-presenti)

 Programación 
La programación de Canal Extremadura Televisión s'estrutura en enformación i entretenimientu de calidá con carátel estremeñu i dirigíu a todos los púbricos. Por ellu, nel que respetu a espácius dedicaus a repasal la atualidá topun Dos de tarde, un magazine vespertinu d'emisión diaria nel que amás de contal los hechus i noticias más senificativus del día, s'encruyin conexonis en diretu acia los puntos dela región ondi está la noticia, assina cumu entrevistas con invitaus en diretu, cocina, i en ocasionis, ata atuacionis musicalis nel su propiu prató.

 Serviciu púbricu 

Nel referente a espácius con vocación de servíciu púbricu, sin tenel en cuenta los servícius enformativus dela cadena (los qualis trataremus más adelantri), topun dos programas muy importantis ena parrilla de Canal Extremadura, praticamenti dendi los encetus d'emisión dela cadena: Tu empleo i Escúchame. Tu empleo tieni cumu pesqui facilital ofertas d'empleu que tinen lugal en toa Estremaúra, assina cumu aconsejal a trabajadoris i empresarius dendrentu del mundu laboral. Respetu a Escúchame, el su propósitu es promovel i apoyal la deversidá acercandu el día a día delos estremeñus que cuentan con qualquier tipu de descapacidá, haciendu partícipis delas sus estorias alas audiéncias del programa. Vali señalal que, con Escúchame, Canal Extremadura tieni el méritu de sel, ata el momentu, la única cadena de televisión autonómica de España que cuenta ena su parrilla cun programa de televisión dedicau íntegramenti a dal vozi alos coletivus de pressonas con descapacidá.

Ena parrilla de Canal Extremadura poemus topal otrus programas consideraous míticus, pol tiempu que llevan n'antena; dangunus encrúsu dendi el prencepiu dela caena, cumu Puerta con puerta, que se dedica a dal a conocel los destintus puebrus dela región a través delos sus abitantis i delos laços i vivencias que dessistin entre ellus, de aí el nobri del programa; otru ejemplu de programa longevu ena televisión púbrica estremeña es El lince con botas, dedicau a divulgal, en forma de monográficus, las atividais colturalis i hechus socialis de releváncia acaecíus ena región.

 Enformativus 

Ya en referencia alos enformativus, Extremadura Noticias, ai dos edicionis alas 14h i alas 20:30h, amás d'otru programa enformativu matinal mentau Ahora Extremadura i un programa de debati semanal llamau El Foro de Extremadura Noticias, nel que se reúnin los representantis delos prencipalis partíus políticus dela Asamblea d'Estremaúra pa ponel sobri la mesa los aspetus más destacaus del día i la emportáncia que suponin pal palramentu estremeñu. El canal autonómicu dedica el espáciu d'enformación deportiva, Extremadura Deportes, prencipalmenti pa enformal mayoritariamenti sobri los equipus de fúrbo i baloncestu estremeñus.

Amás, la televisión púbrica estremeña dedica espácius pa enformall sobri la atividá agropecuaria, la caça i la pesca, cumu La besana, Cazadores de lances i Entre hilos y anzuelos, respetivamenti. Tamién le dedica dos espácius ala enformación taurina: Nuestro campo bravo i Tierra de toros. En quantu al prime time, esti está dedicau a programas docushows de carátel estremeñu ondi tratan la estoria i coltura estremeña i las sus gentis, cumu Esta es mi casa, Muévete, Historia de Extremadura i los yá citaus dantis Puerta con puerta o El lince con botas. De igual horma s'emitin semanalmenti programas d'atualidá cumu 52 minutos, Reporteros de Extremadura, Informe Extremadura o Policías EXT. Amás de too estu el canal emiti cini americanu de lunis a vienis pola tardi i cini español los finis de semana pola tardi, i séries estranjeras, cumu Ley y Orden.

 Imagin corporativa 

Quandu encetó las sus emisionis, dendi 2006 ata 2011, el logotipu era naranxa i verdi, juntu colas palabras CANAL extremadura.  Dendi 2012 ata 2013 el segundu logotipu tuvu el colol cristalizao cumu colol caraterísticu nesa etapa i el puntinu azul. El 8 de setiembri de 2016, coincidiendu col día de Estremaúra, cambió el colol, passándu-si a sel rossa un pocu escura i drentu del círculu el logotipu. Pol otru lau, el nobri anterior es 7 Canal Extremadura, dendi 2008 ata 2011, pa posicional el dial sieti col mandu a distancia.

 Eslóganis 

Los lemas que á iu gastandu la caena a lo largu dela su istória son los siguientis:

Tenemos mucho que ver (2012-2013)

Cuenta conmigo (2013-2014)

Para ti (2014-2016)

Nuestra Navidad (2011-2012)

Feliz Navidad (2010-2011)

Compartir lo que nos une (2016-2018)

Siempre contigo (2020-2021)

Orgullosos de lo nuestro (2019-2020)

Lo nuestro (2018-2019)

Tu vida (2021-2022)

Ahora+ (2022-presenti)

 Audiéncias 
enerufebrerumarçuabrilmayujuniujulliuagostusetiembrioutubrinoviembridecembriMedia anual2006-0,4%**2,1%3,4%5,0%5,2%5,1%5,4%5,5%3,9%4,3%4,8%3,8%20074,2%4,4%4,8%4,9%5,4%5,0%4,9%5,3%5,1%4,6%4,8%4,9%%20084,5%4,6%4,7%4,4%5,0%4,7%4,5%4,0%4,0%4,1%3,9%3,7%%20094,0%3,9%3,8%3,4%3,5%3,5%3,8%3,0%2,6%3,1%3,5%3,5%%20105,9%5,6%5,9%4,8%4,0%4,3%3,5%3,6%2,7%3,2%3,7%4,0%%20114,4%3,9% 3,6%4,1%4,3%4,0%3,9%3,1%3,8%3,4%4,0%4,0%%20123,1%3,5%3,4%2,7%3,1%2,6%2,5%2,5%2,9%3,1%3,5%3,4%%20133,8%4,0%4,0%3,8%3,5%4,1% 3,6% 4,4% 4,4% 6,5% 6,0% 5,9%%20146,5%5,6%5,8%6,1%6,0%6,2%4,6%4,3%5,7%5,8%5,7%5,6%%20156,2%6,8%6,6%6,9%6,8%7,6%5,1%7,0%6,4%8,2%5,9%6,1%%20167,0%7,5%6,1%6,4%6,3%5,2%4,5%4,3%4,7%5,5%4,9%4,8%%20175,7%6,8%6,1%5,9%5,4%5,5%5,5%5%5,6%5,6%6,9%6,3%5,8%2018 6,7%7,1%6,3%5,4%5,1%5,3%4,9%5,1%5,2%6,3%6,3%6,1%5,9%2019 6,4%6,2%6,2%5,4%5,7%4,7%4,8%5,0%4,9%6,4%6,4%6,3%5,8%20205,9%6,1%6,8%6,4%6,3%6,4%5,7%5,3%6,2%7,5%5,8%5,7%6,2%20216,6%6,3%6,0%5,4%5,4%5,6%5,0%4,6%5,6%5,8%5,8%5,6%5,7%20225,1%5,3%5,1%5,2%4,8%5,3%4,5%4,2%4,9%5,0%5,1%5,3%4,9%20235,5%6,0%5,3%5,9%5,9%5,6%5,6%5,5%5,0%4,5%5,0%4,7%5,5%20244,3%4,5%4,3%4,1%3,9%3,5%4,0%4,2%4,5%4,9%5,3%4,7%4,4%20254,9%4,9%5,5%4,8%4,8%4,6%3,7%4,2%4,5%4,1%5,3%6,0%4,8%

 Vea-si tabién 
 Corporación Extremeña de Medios Audiovisuales
 Extremadura TV
 Canal Extremadura Radio

 Referencias 

 Atijus esternus 
 Web oficial de Canal Extremadura TV

Categoría:Televisión
Categoría:Corporación Extremeña de Medios Audiovisuales